आइए जानते हैं कामाख्या देवी मंदिर से जुड़ी कुछ खास बातें।
1. जब मां सती ने अपना देह त्याग किया उसके बाद भगवान शिव का माता सती के प्रति मोह भंग करने के लिए भगवान विष्णु ने अपने चक्र से माता सती के शरीर के 51 भाग किए जहां-जहां ये भाग गिरे वहां माता सति का शक्तिपीठ बन गया। कामाख्या में मां सती के योनी भाग गिरा था। कामाख्या बहुत ही शक्तिशाली पीठ में से एक है। यहां साल भर ही भक्तों का तांता लगा रहता है।
2. काली और त्रिपुर सुंदरी के बाद कामाख्या माता तांत्रिकों की सबसे महत्वपूर्ण देवी है। इस मंदिर में जो भी भक्त अपनी मुराद लेकर आता है उनकी हर मुराद पूरी हो जाती है।
आज से अंबुबाची मेला शुरू, देशभर से पहुंचे श्रद्धालु और तांत्रिक
3. कामाख्या मंदिर तीन हिस्सों में बना हुआ है। पहला हिस्सा सबसे बड़ा है इसमें हर व्यक्ति को जाने की अनुमति नहीं होती। दूसरे हिस्से में माता के दर्शन होते हैं। यहां एक पत्थर से हर वक्त पानी निकलता रहता है। मान्यता है की महीनें के तीन दिन माता को रजस्वला होता है। इन तीन दिनों तक मंदिर के कपाट बंद रहते हैं। तीन दिन बाद पूरे धूमधाम के साथ कपाट फिर खोल दिए जाते हैं।
4. इस जगह को तंत्र साधनाओं के लिए सबसे महत्वपूर्ण माना जाता है। यहां साधु और अघोरियों का तांता लगा रहता है। यहां आकर हर व्यक्ति अपनी सभी तरह की समस्याओं से छुटकारा पाता है।
5. यहां एक खास तरह का प्रसाद मिलता है। प्रसाद के रूप में भक्तों को गीला कपड़ा दिया जाता है, जिसे अंबुबाची वस्त्र कहते हैं। कहा जाता है कि जब देवी को रजस्वला होती है तब उनकी प्रतिमा के आसपास सफेद कपड़ा बिछा दिया जाता है। तीन दिन बाद जब मंदिर के दरवाजे खोले जाते हैं, तब वह वस्त्र माताा के रज से लाल रंग में भीगा होता है। बाद में इसी वस्त्र को भक्तों में प्रसाद के रूप में बांटा जाता है।
कैसे पहुंचे कामाख्या मंदिर
आप कामाख्या मंदिर पर ट्रेन और सड़क के रास्ते से पहुंच सकते हैं। कामाख्या मंदिर पहुंचने के लिए आपके लिए बेहतर रहेगा कि आप सबसे पहले गुवाहाटी रेलवे स्टेशन पहुंचे। यहीं से आपको ऑटो या टैक्सी मिल जाएगी। गुवाहाटी रेलवे स्टेशन से कामाख्या मंदिर लगभग 8 किलोमीटर दूर है। कामाख्या शक्तिपीठ पहाड़ पर मौजूद है। यहां आपको पालकी सेवा भी मिल जाएगी।
दैनिक राशिफल या आध्यात्मिक विचार, वास्तु ज्ञान और कुंडली का सार हर अपडेट के लिए जुड़िये हमारे व्हाट्सएप चैनल से।